Име на интервенцията:

|  |
| --- |
| **Член 39, б. „е“ - Оперативни програми в други сектори** |

|  |  |
| --- | --- |
| **Фонд** | Европейски фонд за гарантиране на земеделието (ЕФГЗ) |
| **Тип на интервенцията** | Оперативни програми, изпълнявани чрез различни интервенции от признати организации на производители, групи производители, асоциации на организации на производители в секторите „Мляко и млечни продукти“, „Месо“ и „Зърнени култури“ |
| **Териториален обхват** | Дейностите по оперативните програми се осъществяват на територията на Република България. |
| **Свързани специфични цели и където е релевантно, секторни приоритети** | **Специфична цел 3** „Подобряване на позицията на земеделските стопани във веригата на стойността“. **Потребност 1.** Повишаване нивото на организираност на земеделските производители; **Потребност 2.** Подобряване пазарния достъп на малките земеделски стопанства |
| **Индикатори за резултат (*най-малко един*)** | **R.10PR** Подобряване на организацията на веригата на доставки: дял на земеделските стопанства, участващи в подпомагани групи на производители, организации на производители и схеми за качество, подпомагани по линия на ОСП |
| **Допустими бенефициенти** | Признати организации на производители, групи производители и асоциации на организации на производители в секторите „Мляко и млечни продукти“, „Месо“ - говеждо и телешко месо, свинско месо, овче и козе месо, птиче месо и сектор „Зърнени култури“ |

1. **Описание на дизайна на интервенцията;**

|  |
| --- |
| Сдружаването на земеделските производители в организации на производители, групи производители и асоциации на организации на производители оказва положително въздействие върху развитието на земеделския сектор, защото засилва позицията на производителите в търговията с аграрни стоки. Обединяването на земеделските производители в рамките на различни форми на сътрудничество прави възможни дейности, които са им от полза да генерират по-висока добавена стойност, която те не биха могли да постигнат самостоятелно.  При проследяване на промените в позицията на земеделските производители в секторите „Мляко и млечни продукти“, „Месо“ и „Зърнени култури“ за периода 2007-2016 г. чрез използване на индикатора брутна добавена стойност (БДС) се очертава тенденция на влошаване на тяхната позиция и намаляване на дела на земеделските производители във веригата на стойността. В разпределението на добавената стойност по веригата в сектор „Зърно – брашно – хляб и хлебни изделия” доминира първичното производствено звено, като през 2008 г. заема 64% от цялата добавена стойност, а през 2016 г. - 50%. За изследвания период брутната добавена стойност в производството намалява с 11%, което се дължи на спад на цените на пшеницата с 15%.  В сектор „Мляко и млечни продукти“ през анализирания период производството отбелязва значително намаление на добавената стойност (66%). Делът на производството в секторната верига на стойността се свива два пъти. Това е резултат от намаление на млечните стада, слабия прираст в продуктивността на животните и сравнително високия дял на самозадоволяване в стопанствата. Съществена причина за намалената възвращаемост е затрудненият достъп до пазара на голяма част от млекопроизводителите – около 30% от продукцията на мляко не се реализира на пазара или е в сивия сектор. Определена роля имат и ниските изкупни цени на млякото за продължителни периоди - 2009-2010 г., 2015-2016 г.  Не по-различна е ситуацията в някои направления на сектор „Месо“. Добавената стойност от месо от ЕРД възлиза на 1,3% през 2016 г. Една от причините за това е и високият дял на консумация в домакинствата, която се отчита в отрасъла, като по-голямата част от производството на телешко и говеждо месо се консумира директно в стопанствата и не достига до преработвателите, което води до пропуснати ползи. Икономическият потенциал на специализираните стопанства в месодайното говедовъдство намалява през периода, като икономическият размер на стопанствата намалява шесткратно между 2007-2016 г., докато делът на животинските единици от цялото животновъдство се свива 3,5 пъти, свидетелстващо за слабата пазарна ориентация и изоставане в производствена възвращаемост и ефективност. Брутната продукция от месо от ДРД намалява между 2007-2016 г. с около 19%, а добавената стойност се съкращава с около 44%. Месото от ДРД е с най-малък принос в общото количество на произведеното месо в страната. Стопанската структура в овцевъдството макар да се подобрява от гледна точка на средния брой овце в стопанствата, се вижда, че преобладаваща част от стопанствата имат ниска пазарна ориентация, с над 50% от продукцията оставаща за собствени нужди.  Повишаването на процента на пазарна реализация в секторите „Мляко и млечни продукти“, „Месо“ и „Зърнени култури“ ще допринесе за намаляване на пропуснатите ползи от гледна точка генериране на добавена стойност и за намаляване на сивия сектор. Тенденцията на намаляване на добавената стойност в развитието на тези сектори обуславя необходимостта от целенасочена подкрепа за преодоляване на основните предизвикателства в тези сектори, което би довело до увеличение на тяхната конкурентоспособност и подобряване на пазарните позиции на земеделските производители.  Една от ключовите области с потенциал, която ще доведе до повишаване на добавената стойност е стимулиране нивото на сдружаване на земеделските производители в секторите „Мляко и млечни продукти“, „Месо“ и „Зърнени култури“ и произтичащите от това положителни тенденции в редица елементи на производството и пазара, като:   * Улесняване на пускането на пазара на продукти за членове, поддържане на пазарния дял и потенциално разработване на нови възможности; * Гарантиране, че производството се променя, за да отговори на изискванията за качество, като по този начин се поддържа лоялността на клиентите; * Нарастване на търговската стойност на продуктите; * Намаляване на нестандартни продукти и свързаните с намаляване на отказите на клиентите; * Оптимизиране на производствените разходи, които допринасят за поддържането и потенциално повишаване на възвръщаемостта; * Подобряване на удовлетвореността на клиентите; * Намаляване на откази от страна на купувачите; * Намаляване на разходите за обработка.   Една от основните задачи на разработваната интервенция е да подкрепи използването на съществуващите потенциали за развитие на групите и организациите на производители в секторите „Мляко и млечни продукти“, „Месо“ и „Зърнени култури“, съобразявайки се със високата хетерогенност на структурите както на отделните стопанства, така и на организациите на производители. В средносрочен план следва да бъде постигнато развитие на структурите за предлагане на продукцията на пазара, което директно да допринесе за подобряване на конкурентоспособността на производителите и повишаване на привлекателността на членството в групи и организации на производители. |

1. **Идентифициране на съответните базови елементи (напр. съответните GAEC или нормативно установени изисквания за управление (SMR), където е приложимо, и обяснение за това как ангажиментите надхвърлят задължителните изисквания:**

*/за интервенции в областта на околната среда и климата, артикулацията с изискванията за условност трябва да показват, че практиките се допълват и не се припокриват/*

|  |
| --- |
| Неприложимо за конкретния тип интервенция. |

1. **Условия за допустимост:**

|  |
| --- |
| Тази интервенция е свързана с изготвяне на оперативна програма, чрез която групи/ организации/асоциации на организации на производители следва да постигнат една или повече от целите, предвидени в чл. 41а, букви а)—з) и й) от Регламент ХХХХ/20ХХ, според потребностите на техните членове и на самите групи/организации/асоциации на организации на производители.  Оперативните програми се представят за одобрение в ДФ „Земеделие“ и се изпълняват, ако бъдат одобрени.  За да бъде одобрена оперативната програма следва:  а) да има продължителност най-малко три години и най-много пет години.  б) за всяка избрана цел следва да са описани интервенциите, с които ще бъде постигната, съгласно допустимите за подпомаганеинтервенции в съответствие с чл. 41б от Регламент ХХХХ/20ХХ.  **Допустими цели и интервенции в сектор „Мляко и млечни продукти“ и „Месо“:**   1. Планиране и организация на производството, адаптиране на производството към търсенето, по-специално по отношение на качеството и количеството, оптимизиране на производствените разходи и на възвръщаемостта на инвестициите, стабилизиране на цените на производителите и договаряне на договорите за доставката на селскостопански продукти;   • Инвестиции в материални и нематериални активи;   1. Концентрация на предлагането и пускането на пазара на съответните продукти, включително чрез директен маркетинг;   • Инвестиции в материални и нематериални активи;  • Действия за повишаване на устойчивостта и ефикасността на транспорта и на складирането на продуктите;   1. Подобряване на средносрочната и дългосрочната конкурентоспособност, по-специално посредством модернизиране;   • Инвестиции в материални и нематериални активи;   1. Научноизследователска и развойна дейност в областта на устойчивите производствени методи, иновативни практики и производствени техники, насърчаващи икономическата конкурентоспособност и укрепващи развитието на пазара;   • Инвестиции в материални и нематериални активи;  • Инвестиции в научни изследвания и експериментално производство;   1. Насърчаване, развиване и прилагане на:   5.1. методи и техники за производство, които зачитат околната среда;  • екологосъобразни опаковки само в областта на научните изследвания и експерименталното производство;  • повишаване на икономиите на енергия, енергийната ефективност и използването на енергия от възобновяеми източници.  • намаляване на използването на ветеринарни лекарства, включително антибиотици;  • консултантски услуги и техническа помощ, по-специално по отношение на техниките за устойчив контрол на болестите, устойчива употреба на продукти за здраве на животните и смекчаване на последиците от изменението на климата и адаптация към него.  5.2. стандарти за здраве на животните и хуманно отношение към животните, надхвърлящи минималните изисквания, установени в правото на Съюза и в националното право;  • биологична сигурност, здраве на животните и хуманно отношение към животните;  5.3. екологосъобразно използване и управление на странични продукти и отпадъци, включително повторното им използване и оползотворяване;  • намаляване на емисиите и отпадъците и подобряване на използването и управлението на странични продукти и отпадъци, включително повторното им използване и оползотворяване.   1. Допринасянеза смекчаване на последиците от изменението на климата и за адаптиране към него;   • действия за смекчаване на последиците от изменението на климата и за адаптиране към него;  • повишаване на икономиите на енергия, енергийната ефективност и използването на енергия от възобновяеми източници;  • предотвратяване на щети, причинени от неблагоприятни климатични явления, и популяризиране на разработването и използването на породи и управленски практики, адаптирани към променящите се климатични условия;  • консултантски услуги и техническа помощ, по-специално по отношение на техниките за устойчив контрол на болестите, устойчива употреба на продукти за здраве на животните и смекчаване на последиците от изменението на климата и адаптация към него.   1. Увеличаване на търговската стойност и качеството на продуктите, включително подобряване на качеството и разработването на продукти със защитено наименование за произход или защитено географско указание или на продукти, обхванати от публични или сертифицирани частни схеми за качество по избор на държавите членки;   • прилагане на европейските и националните схеми за качество;  • прилагане на системи за проследяване и сертифициране, по-специално наблюдение на качеството на продуктите, продавани на крайните потребители.   1. Популяризиране и маркетинг на продуктите;   • популяризиране, комуникация и маркетинг, включително действия и дейности, насочени по-специално към повишаване на осведомеността на потребителите за схемите на Съюза за качество и за значението на здравословното хранене, както и към диверсифициране на пазарите;  • обучение, включително индивидуално обучение и обмен на най-добри практики.   1. Превенция на кризи и управление на риска, насочени към предотвратяване и справяне с кризи на пазарите в съответния сектор;   • инвестиции в материални и нематериални активи за по-ефективно управление на количествата, пуснати на пазара;  • колективно складиране на продукти, произведени от организацията на производителите или от членове на организацията на производителите, включително, когато е необходимо, колективно обработване, за да се улесни складирането;  • застраховане на продукцията, което допринася за запазване на доходите на производителите, когато има загуби вследствие на природни бедствия, неблагоприятни климатични явления, болести, и в същото време гарантира, че бенефициерите предприемат необходимите превантивни мерки спрямо рисковете;  • индивидуално обучение за други организации на производители и асоциации на организации на производители, признати съгласно Регламент (ЕС) № 1308/2013, или за отделни производители;  • изпълнение и управление на санитарните изисквания на трета държава на територията на Съюза, така че да се улесни достъпът до пазарите на трети държави;  • комуникационни дейности, насочени към повишаване на осведомеността и информиране на потребителите;  **Допустими цели и интервенции в сектор „Зърнени култури“:**   1. Планиране и организация на производството, адаптиране на производството към търсенето, по-специално по отношение на качеството и количеството, оптимизиране на производствените разходи и на възвръщаемостта на инвестициите, стабилизиране на цените на производителите и договаряне на договорите за доставката на селскостопански продукти;   • Инвестиции в материални и нематериални активи;  • Биологично или интегрирано производство;   1. Концентрация на предлагането и пускането на пазара на съответните продукти, включително чрез директен маркетинг;   • Инвестиции в материални и нематериални активи;  • Действия за повишаване на устойчивостта и ефикасността на транспорта и на складирането на продуктите;   1. Подобряване на средносрочната и дългосрочната конкурентоспособност, по-специално посредством модернизиране;   • Инвестиции в материални и нематериални активи;   1. Научноизследователска и развойна дейност в областта на устойчивите производствени методи, включително устойчивост на вредители, иновативни практики и производствени техники, насърчаващи икономическата конкурентоспособност и укрепващи развитието на пазара;   • Инвестиции в материални и нематериални активи;  • Инвестиции в научни изследвания и експериментално производство;   1. Насърчаване, развиване и прилагане на:   5.1. методи и техники за производство, които зачитат околната среда;  • екологосъобразни опаковки само в областта на научните изследвания и експерименталното производство;  • повишаване на икономиите на енергия, енергийната ефективност и използването на енергия от възобновяеми източници.  5.2. устойчиви на вредители и екологосъобразни практики на култивиране;  • подобряване на устойчивостта на вредители;  • намаляване на рисковете и въздействието от употребата на пестициди или намаляване на използването на ветеринарни лекарства, включително антибиотици;  • консултантски услуги и техническа помощ, по-специално по отношение на техниките за устойчив контрол на вредителите и болестите, устойчива употреба на продукти за растителна защита и здраве на животните и смекчаване на последиците от изменението на климата и адаптация към него.  5.3. стандарти за здраве на животните и хуманно отношение към животните, надхвърлящи минималните изисквания, установени в правото на Съюза и в националното право;  • биологична сигурност, здраве на животните и хуманно отношение към животните;  5.4. екологосъобразно използване и управление на странични продукти и отпадъци, включително повторното им използване и оползотворяване;  • намаляване на емисиите и отпадъците и подобряване на използването и управлението на странични продукти и отпадъци, включително повторното им използване и оползотворяване.  5.5. устойчиво използване на природните ресурси, по-специално защита на водите, почвата и въздуха, както и действия за защита на биологичното разнообразие.  • опазване на почвата, включително подобряване на въглеродното съдържание на почвата;  • подобряване на използването и управлението на водите, включително икономии на вода, опазване на водните ресурси и дренаж;  • създаване и поддържане на местообитания, благоприятстващи биоразнообразието.   1. Допринасянеза смекчаване на последиците от изменението на климата и за адаптиране към него;   • действия за смекчаване на последиците от изменението на климата и за адаптиране към него;  • повишаване на икономиите на енергия, енергийната ефективност и използването на енергия от възобновяеми източници;  • предотвратяване на щети, причинени от неблагоприятни климатични явления, и популяризиране на разработването и използването на сортове, породи и управленски практики, адаптирани към променящите се климатични условия;  • консултантски услуги и техническа помощ, по-специално по отношение на техниките за устойчив контрол на вредителите и болестите, устойчива употреба на продукти за растителна защита и здраве на животните и смекчаване на последиците от изменението на климата и адаптация към него.   1. Увеличаване на търговската стойност и качеството на продуктите, включително подобряване на качеството и разработването на продукти със защитено наименование за произход или защитено географско указание или на продукти, обхванати от публични или сертифицирани частни схеми за качество по избор на държавите членки;   • прилагане на европейските и националните схеми за качество;  • прилагане на системи за проследяване и сертифициране, по-специално наблюдение на качеството на продуктите, продавани на крайните потребители.   1. Популяризиране и маркетинг на продуктите;   • популяризиране, комуникация и маркетинг, включително действия и дейности, насочени по-специално към повишаване на осведомеността на потребителите за схемите на Съюза за качество и за значението на здравословното хранене, както и към диверсифициране на пазарите;  • обучение, включително индивидуално обучение и обмен на най-добри практики.   1. Превенция на кризи и управление на риска, насочени към предотвратяване и справяне с кризи на пазарите в съответния сектор;   • инвестиции в материални и нематериални активи за по-ефективно управление на количествата, пуснати на пазара;  • колективно складиране на продукти, произведени от организацията на производителите или от членове на организацията на производителите, включително, когато е необходимо, колективно обработване, за да се улесни складирането;  • неприбиране на реколтата, състоящо се в прекратяване на текущия цикъл на производство от съответната площ, когато продуктът е добре развит и има добро, солидно и подходящо за продажба качество, с изключение на унищожаването на продуктите поради климатични събития или болест;  • застраховане на реколтата и на продукцията, което допринася за запазване на доходите на производителите, когато има загуби вследствие на природни бедствия, неблагоприятни климатични явления, болести или нашествия от вредители, и в същото време гарантира, че бенефициерите предприемат необходимите превантивни мерки спрямо рисковете;  • индивидуално обучение за други организации на производители и асоциации на организации на производители, признати съгласно Регламент (ЕС) № 1308/2013, или за отделни производители;  • изпълнение и управление на санитарните и фитосанитарните изисквания на трета държава на територията на Съюза, така че да се улесни достъпът до пазарите на трети държави;   * комуникационни дейности, насочени към повишаване на осведомеността и информиране на потребителите.   Асоциациите на организациите на производителите следва да представят цялостна или частична оперативна програма, състояща се от интервенции, които не са реализирани от членуващите в тях организации в рамките на техните оперативни програми. За оперативните програми на асоциациите на организациите на производителите важат същите правила, както за оперативните програми на организациите на производители и те се разглеждат с оперативните програми на членуващите в асоциацията организации.  Групите на производители, допустими за подпомагане, следва да бъдат признати за организации на производители в рамките на преходен период до четири години от началото на одобрената им оперативна програма и най-късно до 31 декември 2027 г. За целта към предложението за оперативна програма групите производители изготвят и представят план за признаване. В плановете за признаване се определят дейности и цели, чрез изпълнението на които групите ще отговорят на изискванията за признаването им за организации на производители, определени в членове 152—154 или 161 от Регламент (ЕС) № 1308/2013. В случай че групата производители до края на четиригодишния преходен период не е призната за организация на производители, тя следва да възстанови получената финансова помощ. |

1. **Съвместимост на интервенцията със споразумението на СТО за селското стопанство:**

*/За всяка интервенция, която се основава на видовете интервенции, изброени в приложение II към регламента за Стратегическите планове по ОСП, следва да се опише как тя спазва съответните разпоредби на приложение 2 към Споразумението на СТО за селското стопанство (както е посочено в член 10 и в приложение II към същия регламент). За всяка интервенция, която не се основава на видовете интервенции, изброени в приложение II към настоящия регламент, как спазва съответните разпоредби на член 6.5 или приложение 2 към Споразумението на СТО за селското стопанство/*

|  |
| --- |
| Видовете интервенции допустими за изпълнение в рамките на оперативната програма отговарят на критериите на Приложение II на Регламент ХХХХ/202Х и са в съответствие с приложение 2 към Споразумението на СТО за селското стопанство (параграф 2, 8, 11 и 12). |

1. **Нива на подпомагане / премии / методи за изчисляване (включително диференциации за групи от територии, където е приложимо) и, когато е приложимо, кратко обяснение защо посочените са подходящи за постигане на целите, (също и по отношение на базовите изисквания):**

*/****информацията следва да включва:*** *формата и степента на подкрепа; методът за изчисляване на единичните суми на подпомагане и неговото сертифициране в съответствие с член 76; различните единни или средни единични суми на помощта в рамките на тази интервенция. /*

|  |
| --- |
| Признатите групи/организации/асоциации на организации на производители могат да кандидатстват за финансово подпомагане, като създадат оперативен фонд. Оперативните програми трябва да бъдат финансирани от един оперативен фонд. Финансирането на оперативния фонд се извършва чрез финансови вноски от членовете на групите/ организациите/асоциациите на организации на производители или от самите групи/ организации/асоциации на организации на производители и от финансовата помощ от ЕС, която следва да получат след представяне на оперативната програма. Оперативният фонд трябва да се използва единствено за финансиране и администриране на одобрената оперативна програма. Фондът не трябва да се използва за други цели или финансови транзакции.  Финансовото подпомагане се предоставя под формата на възстановяване на действително направените от групите/организациите/асоциациите на организации на производители и платени от оперативния фонд допустими разходи.  Финансовата помощ от Съюза е ограничена до 50 % от реално извършените разходи или до 10 % от стойността на предлаганата на пазара продукция на всяка група/организация/асоциация на организации на производители. Ограничението от 50% се увеличава на 60% за организации на производители или асоциации на организации на производители, признати съгласно Регламент (ЕС) № 1308/2013, за първите пет години след годината на признаване.  Максималният размер на допустимите разходи за една оперативна програма е до 2 300 000 евро. |