СТРАТЕГИЧЕСКИ ПЛАН ЗА РАЗВИТИЕ НА ЗЕМЕДЕЛИЕТО И СЕЛСКИТЕ РАЙОНИ В БЪЛГАРИЯ 2023-2027

**МОДЕЛ НА ИНТЕРВЕНЦИЯ**

**„Плащане за дребни земеделски стопани“**

1. **Описание на интервенцията**

|  |  |
| --- | --- |
| **Фонд** | ЕФГЗ |
| **Вид интервенция** | **Схема за дребни земеделски стопани** |
| **Териториален обхват** | Национален |
| **Специфична / секторна цел, за която допринася** | **Цел 1 от Регламент за стратегическите планове:** Подпомагане за достатъчно надеждни земеделски доходи и устойчивост в целия Съюз с цел подобряване на продоволствената сигурност |
| **Индикатори за резултат** | R.6 Преразпределяне към по-малките земеделски стопанства: процент на допълнителните директни плащания на хектар за отговарящи на условията за подпомагане земеделски стопанства, с размер под средния за земеделските стопанства (в сравнение със средната стойност) |
| **Допустими бенефициенти** | Истински земеделски стопанин (в случай, че се прилага);  Земеделски стопани, които са подали заявление по базовата схема за съответната кампания и отговарят на минималните изисквания за получаване на директни плащания, и които са избрали да участват в схемата за дребни земеделски стопани |

|  |  |
| --- | --- |
| **Описание на изискванията в интервенцията, които осигуряват ефективен принос към специфичната цел** | Схемата таргетира дребните земеделски стопани на ежегодна база, които са подали заявление по базовата схема.  Кандидатите по схемата следва да изпълняват минималните изисквания за получаване на директни плащания, за да могат да се възползват от целевото подпомагане. По този начин ще се осъществи подпомагане за достатъчно надеждни земеделски доходи и устойчивост и ще се подобри продоволствената сигурност.  Схемата за дребните земеделски стопани, която е заложена в новото предложение за ОСП след 2020 г. не е нова схема, нито по отношение на програмния период, нито по отношение на съществуващите други схеми по директни плащания. Тя е опростена алтернатива за плащане на кръгли суми на земеделски стопани, при облекчени административни условия и с по-голяма добавена стойност за фермерите. Бенефициентите на кръгла сума в новата ОСП няма да бъдат освободени от изискванията за условност, схемата не е допълняема на другите, не би могла да бъде обвързана с животни, или с еко-схеми, като допълнителен качествен елемент, създаващ условие за по-високо плащане. |
| **Съответствие с изискванията на СТО** | Интервенцията отговаря на критериите на параграф 5 от приложение 2 към Споразумението на СТО за селското стопанство („зелена кутия“), посочени в приложение II към регламентa за СП. |
| **Връзка с условността** | Бенефициентите по схемата за допълнителноподпомагане на доходите за устойчивост имат задължението да изпълняват изискванията за предварителната условност, за да получат подпомагане по интервенцията. |
| **Условия за допустимост** | Земеделските стопани, които са подали заявление по базовата схема следва на ежегодна база да заявят желанието си за участие;  Кандидатите по схемата следва да изпълняват минималните изисквания за получаване на директни плащания. |
| **Размер на подпомагането, метод на изчисление, обосновка защо този размер на подпомагане допринася за постигане на целевите стойности (targets)** | Годишно плащане под формата на еднократна кръгла сума, която заменя директните плащания. |