Име на интервенцията:

|  |
| --- |
| **Член 64, буква „ж“ – Сътрудничество** |

|  |  |
| --- | --- |
| **Фонд** | ЕЗФРСР |
| **Тип на интервенцията** | **Сътрудничество за къси вериги на доставки и местни пазари** (Чл. 71, буква „д“) |
| **Териториален обхват** | Дейностите по проектите се осъществят на територията на Република България |
| **Свързани специфични цели и където е релевантно, секторни приоритети** | Специфична цел № 3 „Подобряване на позицията на земеделските стопани във веригата на стойността“ |
| **Индикатори за резултат (*най-малко един*)** | R.10 „Подобряване на организацията на веригата на доставки: дял на земеделските стопанства, участващи в подпомагани групи на производители, организации на производители, кооперативи и други форми на сътрудничество, местни пазари, къси вериги на доставки и схеми за качество“ |
| **Допустими бенефициенти** | Обединения за къси вериги на доставки и  обединения за местни пазари |

1. **Описание на дизайна на интервенцията;**

|  |
| --- |
| Скъсяването на веригата на доставки на селскостопански продукти дава възможност от една страна да се гарантира качество на продуктите, и от друга – да се увеличи стойността за производителите. Популяризирането на късите вериги на доставки и местите пазари ще създаде добавена стойност на селскостопанските продукти, на местното развитие и местната идентичност.  В периода 2010 – 2017 г. се отчита незначителен относителен дял на фермите, регистрирани по Наредба № 26 от 2010 г. за директни доставки на малки количества суровини и храни от животински произход (производители в първичния сектор на млякото - 1,7 % от всички; произвеждащи яйца - 1% от стопанствата; месо и риба – под 1 % от производителите). Отчетено е слабо развитие на директните продажби на мляко чрез млекомати, както и слабо развитие на директните продажби от фермите в секторите „Мляко и млечни продукти“ и „Месо“.  Налага се потребността от облекчаване на изискванията, регламентиращи късите вериги на доставка, което е предпоставка за изсветляването им и свободното им функциониране. Необходимо е обвързване на подпомагането с резултати, като производство и реализирани обороти. Налага се преглед и контрол по отношение на стандартите за безопасност при продажбите от късите вериги, съобразени с възможностите на земеделските производители. Регулирането на директните продажби е необходимо за засилване на контрола върху хигиенните и екологични стандарти при продажбите на хранителни суровини и продукти.  Резултатите от анализа дават основание, участието на земеделските производители в създаването и разпределението на добавената стойност във веригите на доставка в секторите „Мляко и млечни продукти“, „Месо“, „Плодове и зеленчуци“ и „Биологично производство“ да бъде оценено като неравностойно и неустойчиво. Намалява делът на първичното производство в добавената стойност на тези сектори.  Голяма част от земеделските производители са изключени и не са интегрирани във веригата на стойността. Особено остър е проблема за млечното животновъдство. Като се има предвид, че 49 % от суровото мляко остава за собствена консумация или се реализира чрез директни продажби и същевременно само 15 % от произведеното мляко е от регистрирани по Наредба № 26 от 2010 г. за директни доставки на малки количества суровини обекти, то става ясно, че около 30 % от произведеното мляко не се реализира на пазара. Достъпът до пазара става по-скъп и труден заради необходимостта от въвеждане на нови стандарти и изисквания.  Налага се потребността от осигуряване на възможности за по-голяма и адекватна на нуждите и на икономическите показатели инвестиционна подкрепа за късите вериги на доставки, което е предпоставка за увеличаване доходите на производителите и засилване на конкуренцията. Необходимо е да се осигури подкрепа за създаване и изграждане на публична пазарна инфраструктура за обслужване пазарната реализация в сектор „Плодове и зеленчуци” и „Биологично производство“, за да се разшири достъпа на малките стопанства до пазара и да се увеличи дела на първичното производство от този сектор в добавената стойност.  Чрез популяризиране на късите вериги ще се създаде възможност за реализиране на цялата произведена продукция от фермерите и операторите от една страна, а от друга потребителите ще имат възможност да се запознаят с качествата и характеристиките на стоките, което ще подобри позицията на първичния производител. Възможно е да се повиши организираността на производителите на биологична продукция или да се обособят отделни места в рамките на борсите в големите градове. По този начин раздробеността и малките размери на стопанствата ще могат да бъдат преодоляни и да се създадат условия за развиване на дребен семеен селскостопански бизнес с нишови продукти. |

1. **Идентифициране на съответните базови елементи (напр. съответните GAEC или нормативно установени изисквания за управление (SMR), където е приложимо, и обяснение за това как ангажиментите надхвърлят задължителните изисквания:**

*/за интервенции в областта на околната среда и климата, артикулацията с изискванията за условност трябва да показват, че практиките се допълват и не се припокриват/*

|  |
| --- |
| Неприложимо |

1. **Условия за допустимост:**

|  |
| --- |
| Интервенцията цели създаването, организацията и укрепването на местните пазари и къси вериги за доставки чрез хоризонтално и вертикално сътрудничество между участниците в тях. Приоритет ще бъде осигурен за обединения, които предлагат на местния пазар или чрез къси вериги на доставки - продукти, които попадат в обхвата на сектори „Мляко и млечни продукти“, „Месо“, „Плодове и зеленчуци“ и „Биологично производство“, в т.ч. обединения на малки земеделски стопанства.  **1. Допустими кандидати:**  Допустимите кандидати са обединения, които се определят като къса верига на доставки или местен пазар. Обединенията са регистрирани по Търговския закон, Закона за кооперациите или са учредени за целите на проекта по реда на Закона за задълженията и договорите. Участието в късата верига за доставки и в местния пазар трябва да е обосновано в плана за сътрудничество и да води до интегриране във веригата на стойността.  Допустимите обединения включват най-малко двама участници, които са регистрирани земеделски стопани.  **Обединенията за местен пазар** могат да включват само земеделски стопани и/или групи и организации на производители, които произвеждат продукцията, която се предлага на пазара, включително и ако извършват нейната преработка.  **Обединенията за къси вериги на доставки** могат да включват освен земеделски стопани, в т.ч. групи и организации на производители и МСП в областта на преработка на селскостопански продукти, както и търговци на дребно, регистрирани по Търговския закон.  **2. Определения**  ***Местни пазари*** са пазари в радиус от 75 км от стопанството на произход на продукта, в който радиус трябва да се осъществяват както преработката на продукта, така и продажбата му на крайния потребител.  ***Къси вериги на доставки*** са такива, в които участват ограничен брой икономически оператори, поели ангажимент да си сътрудничат и посветени на местното икономическо развитие и близките териториални и социални отношения между производители, преработвателни и потребители.  **3. Подпомагани дейности**  Подкрепата се предоставя за развитие на къси вериги на доставки или за развитие на местни пазари и включва текущи дейности във връзка със сътрудничеството, популяризиране на къси вериги на доставки и на местни пазари и дейности, свързани с изпълнението на проекта за сътрудничество. Подпомагат се само дейности, свързани с предлагане на продукти в обхвата на Приложение I към договора за Договора за функциониране на Европейския съюз (ДФЕС).  Финансирането на обединение за къса верига на доставки или обединение за местен пазар може да обхваща две фази: фаза на сформиране на обединението и фаза на функциониране на обединението. Подкрепата за първата фаза се ограничава до максимален период на продължителност от една година. Продължителността на втората фаза не може да бъде по-дълга от 5 години.  Към проекта за сътрудничество се представя бизнес план, който доказва икономическа обоснованост на подпомагането и предвижда постигане на конкретни икономически резултати, свързани с реализирани приходи от продажби, въз основа на реализирано количество продукция.  За да подлежат на подпомагане проектите следва да съдържат информация относно брой и вид на участниците в сътрудничество, описание на предвидените дейности, продукти, включени в предмета на сътрудничество, план за популяризиране, както и да включва договор за създаване на обединението.  Дейностите за популяризиране са задължителна част от проектите в рамките на интервенцията и имат за цел да повишат информираността за съществуването на късите вериги или местните пазари, като са необходими, за да ги направят жизнеспособни.  Подпомагането е в съответствие с условията на Закона за храните, в т. ч. подзаконовите нормативни актове за специфичните изисквания за директните доставки от производители на продукти от растителен и животински произход.  **4.** **Допустимите разходи**  Допустимите разходи в рамките на интервенцията включват:   * Разходи за проучвания за приложимост на проекта за сътрудничество за обединение за къса верига на доставки или обединение за местен пазар (допустими само за първа фаза на изпълнение); * Разходи за стимулиране на интерес и разширяване на състава на обединение за къса верига на доставки или обединение за местен пазар (допустими само за първа фаза на изпълнение); * Текущи разходи във връзка с дейността на обединението за къса верига на доставки или местен пазар (допустими само за втора фаза); * Преки разходи за изпълнение на проекта съгласно представен бизнес план, в т.ч. инвестиционни разходи (допустими само за втора фаза); * Разходите за популяризиране на проекта (допустими само за втора фаза). |

1. **Съвместимост на интервенцията със споразумението на СТО за селското стопанство:**

*/За всяка интервенция, която се основава на видовете интервенции, изброени в приложение II към регламента за Стратегическите планове по ОСП, следва да се опише как тя спазва съответните разпоредби на приложение 2 към Споразумението на СТО за селското стопанство (както е посочено в член 10 и в приложение II към същия регламент). За всяка интервенция, която не се основава на видовете интервенции, изброени в приложение II към настоящия регламент, как спазва съответните разпоредби на член 6.5 или приложение 2 към Споразумението на СТО за селското стопанство/*

|  |
| --- |
| *Параграф от приложение № 2 към Споразумението на СТО за селското стопанство ("Зелена кутия") - 2* |

1. **Нива на подпомагане / премии / методи за изчисляване (включително диференциации за групи от територии, където е приложимо) и, когато е приложимо, кратко обяснение защо посочените са подходящи за постигане на целите, (също и по отношение на базовите изисквания):**

*/****информацията следва да включва:*** *формата и степента на подкрепа; методът за изчисляване на единичните суми на подпомагане и неговото сертифициране в съответствие с член 76; различните единни или средни единични суми на помощта в рамките на тази интервенция. /*

|  |
| --- |
| Финансовата помощ се предоставя под формата на: възстановяване на действително направени и платени допустими разходи; прилагане на стандартна таблица на разходите за единица продукт и финансиране с единна ставка, определено чрез прилагане на процент към една или няколко определени категории разходи.  **Максимален размер на допустимите разходи:**  1. Максималният размер на допустимите разходиза първа фаза, за един проект, изпълняван от един бенефициент, възлиза на 29 337 лв. (15 000 евро), в т.ч. 9 779 лв. (5 000 евро) за разходи за проучвания за приложимост на проекта за сътрудничество за обединение за къса верига на доставки или обединение за местен пазар и до 19 558 лв. (10 000 евро) за разходи за стимулиране на интерес и разширяване на състава на обединение за къса верига на доставки или обединение за местен пазар.  2. Максималният размер на допустимите разходиза втора фаза за един проект, изпълняван от един бенефициент, за периода на прилагане на Стратегически план, възлиза на 1 466 850 лв. (750 000 евро), в това число:   * Текущи разходи за сътрудничество в рамките на обединението за къса верига на доставки или местен пазар, като част от допустимите разходи по проекта, които не могат да надхвърлят 59 874 лв. (30 000 евро) на година; * Разходи за популяризиране на проекта на обединението за къса верига на доставки или местни пазар, като част от допустимите разходи по проекта, които не могат да надхвърлят 48 895 лв. (25 000 евро) за периода на прилагане.   **Интензитет на помощта**:   * до 100 % от размера на одобрените разходи за проучвания за приложимост на проекта и за стимулиране на интерес и разширяване на състава на обединението за къса верига на доставки или местни пазари; * до 100 % от размера на одобрените разходи за текущи разходи за сътрудничеството в рамките на обединението за къса верига на доставки или местен пазар; * до 50 % от размера на одобрените преки разходи за изпълнение на проекта и разходите за неговото популяризиране. |