**Стандарти за добро земеделско и екологично състояние 2021-2027г.**

|  |  |  |  |
| --- | --- | --- | --- |
| **ДЗЕС** | ***Рамка по проекта на Регламент за СП – съгласно Общия подход на Съвета, октомври 2020 г*** | ***Цел на стандарта*** | ***Проект Формулировка на изискването в периода 2021-2027 г.*** |
| **ДЗЕС 1** | Поддържане на постоянно затревените площи (ПЗП) на базата на съотношението на ПЗП към земеделската площ на национално, регионално, под-регионално, ниво група от стопанства или ниво стопанство. Това съотношение не трябва да намалява с повече от 5% в сравнение с референтна 2015 г. или 2018 г. - както се определи от държавата членка. | *Обща защита срещу преобразуване на ПЗП в други площи с цел запазване на запасите на въглерод* | Съотношението на площите за постоянно затревените площи (ПЗП) спрямо общата земеделска площ, декларирана от земеделските стопани през съответната година не трябва да намалява с повече от 5% спрямо референтното съотношение, определено през 2015 г. Референтното съотношение от 2015 г. е 11.66%.  Съотношението се поддържа на национално ниво. При спад на съотношението с повече от 5% земеделските стопани, които са допринесли за намалението през съответната година се задължават да преобразуват обратно в ПЗП разораните през съответната година ПЗП. |
| **ДЗЕС 2** | Минимална защита на влажните зони и торфищата – прилагано най-късно от 2025 г. | *Опазване на богатите на въглерод почви* | В рамките на влажните зони и торфищата, при всички видове земеделски площи се забранява: - пресушаването и дренирането; - преобразуването и разораването на постоянно затревените площи; - изгарянето на растителността; - забранява се използването на минерални и органични азотсъдържащи торове.  В обработваемите земи и трайните насаждения може да се прилага само щадяща плитка оран. |
| **ДЗЕС 3** | Забрана за изгаряне на стърнища, освен по фитосанитарни причини | *Запазване на органичното вещество в почвите* | Забранява се изгарянето на стърнищата, освен по фитосанитарни причини. |
| **ДЗЕС 4** | Изграждане на буферни ивици по протежението на водните басейни | *Опазване на речните течения от замърсяване и изтичане* | Забранява се използването на минерални и органични азотсъдържащи торове в буферните ивици:  - с ширина минимум 5 метра на равнинни площи, по протежение на повърхностни водни обекти (реки, потоци, канали, езера, язовири, море), с изключение на оризовите клетки;  - с ширина минимум 10 метра на равнинни площи при торене с течна фракция на оборския тор;  - с ширина минимум 10 метра при торене на площи с наклон от 3-60;  - с ширина минимум 50 метра при площи с наклон от 60 до 120 наклон.  - не се тори в буферните ивици с различните видове тор при терени с наклон по-голям от 12º. |
| **ДЗЕС 5** | Използване на инструмента за устойчивост на земеделските стопанства за хранителните вещества | *Устойчиво управление на хранителните вещества* | **Не** |
| **ДЗЕС 6** | Управление на обработката на земята или подходящи техники за култивиране за намаляване на риска от деградация на почвите като се отчита наклона на склона | *Минимално управление на земите при отчитане на специфичните условия с цел ограничаване на ерозията* | За ограничаване на ерозията на площи с наклон и на такива застрашени от ерозия се прилага:  - за обработваеми земи/култури, всички почвообработващи операции се извършват перпендикулярно на склона или по хоризонталите на терена при такива със сложен релеф /контурна обработка/.  - за трайни насаждения отглеждани на наклон и застрашени от ерозия почви се извършва укрепване на междуредията чрез затревяване частично/пълно, или засяване/засаждане с други култури, и/или обработката на почвата се извършва перпендикулярно на склона или по хоризонталите. |
| **ДЗЕС 7** | Минимална почвена покривка през периоди и на площи, които са най-чувствителни | *Опазване на почвите през периоди и на площи, които са най-чувствителни* | В земеделското стопанство с уникален регистрационен номер и обработваеми площи над 5 ха е задължително в общата сеитбооборотна площ да се включат минимум 30% презимуващи култури със слята повърхност. |
| **ДЗЕС 8** | Ротация на културите или други практики, целящи запазването на почвения потенциал като диверсфикация на културите | *Запазване на потенциала на почвите* | Когато обработваемата земя на земеделския стопанин включва между 10 и 30 хектара и не е изцяло засята с култури под вода през значителна част от годината или през значителна част от цикъла за отглеждане на културите, на тази обработваема земя има най-малко две различни култури. Основната култура не трябва да превишава **75%** от обработваемата земя.  Когато обработваемата земя на земеделския стопанин включва повече от 30 хектара и не е изцяло засята с култури под вода през значителна част от годината или през значителна част от цикъла за отглеждане на културите, на тази обработваема земя трябва да се отглеждат най-малко три различни култури. Основната култура не заема повече от 75% от тази обработваема земя, а двете основни култури обхващат заедно не повече от 95% от обработваемата земя.  От изискването могат да се изключат следните случаи:  а) когато повече от 75% от обработваемата земя се използва за производството на треви или други тревни фуражи, засята е с бобови култури, оставена е под угар или съчетава тези употреби;  б) когато повече от 75% от отговарящата на условията за подпомагане земеделска площ е постоянно затревена площ, се използва за производството на треви или други тревни фуражи или за производството на култури под вода през значителна част от цикъла за отглеждане на културите, или съчетава тези употреби; |
| **ДЗЕС 9** | Минимален дял от 5% от обработваемата земя, отделена за: (i) непроизводствени площи и характеристики или (ii) междинни или азотфиксиращи култури, отглеждани без продукти за растителна защита За държави членки, които използват само непроизводствени площи и характеристики минималният дял е 3%. За междинните култури се използва тегловен фактор от 0.3. | ***Поддържане на не-производствените характеристики и площи за подобряване на биоразнообразието в стопанството*** | Стопанство с обработваема земя над 10 ха трябва да поддържа поне 5% от обработваемата земя като:  -Непроизводствени площи и характеристики /земя оставена под угар, особености на ландшафта като живи плетове, обрасли с дървесна растителност ивици или дървета в редица, дървета в група, ивици по краищата на гори, площи с дървесни видове с кратък цикъл на ротация, буферни ивици с тревна растителност/ и/или:  -Междинни или азотфиксиращи култури, отглеждани без използване на продукти за растителна защита  За междинните култури тегловния коефициент използван при изчисляването е 0,3.  Задължително е да се запазват и поддържат съществуващите характе ристики на ландшафта:  -забрана за изрязване на жив плет и дървета по време на размножаването и отглеждането на птици (от 1 март до 31 юли). - запазват се полски граници (синори) в блока на земеделското стопанство и/или земеделския парцел; - запазват се съществуващите трайни тераси в блока на земеделското стопанство и/или земеделския парцел; - опазват се постоянните пасища, мери и ливади от навлизането на нежелана растителност - орлова папрат (Pteridium aquilinum), чемерика (Veratrum spp.), айлант (Ailanthus altissima) и аморфа (Amorpha fruticosa) и др.  От изискването за непроизводствени площи могат да се изключат следните случаи:  а) където повече от 75% от обработваемата земя се използва за производство на треви или други тревни фуражи, представлява земя, оставена под угар, засята е с бобови култури или съчетава тези употреби;  б) където повече от 75% от земеделската площ, отговаряща на условията за подпомагане, представлява постоянно затревена площ и се използва за производство на треви или други тревни фуражи или е засята с култури под вода през значителна част от годината или през значителна част от цикъла за отглеждане на културите, или съчетава тези употреби. |
| **ДЗЕС 10** | Забрана за преобразуване или разораване на постоянно затревените площи, определени като екологично чувствителни в зоните по НАТУРА 2000 | *Опазване на хабитатите и видовете* | Екологично чувствителни постоянно затревени площи са всички постоянно затревени площи, намиращи се в защитени зони по чл. 3, ал. 1, т. 1 от Закона за биологичното разнообразие (ЗБР). Списъкът на тези защитени зони е обнародван в "Държавен вестник" по реда на чл. 10, ал. 4 ЗБР. Постоянно затревените площи в зони по НАТУРА 2000 са включени в рамките на слой „Екологично чувствителни ПЗП”. Те не трябва да бъдат разоравани или преобразувани. |

**Определения и пояснения, свързани с прилагане на ДЗЕС**

|  |  |
| --- | --- |
| Плитка обработка на почвата | Система от обработки на почвата, при която в различна степен са редуцирани дълбочината и броя на обработките. |
| Дренаж / отводняване / във влажните зони | Агротехнически и мелиоративни въздействия/ дълбока оран, оттокоотвеждащи бразди, дренажни кладенци и др./, които водят до намаляване на естественото водно съдържание и покритие във влажните зони. |
| Фитосанитарни причини | Съгласно чл. 45 и 46 от Наредба № 8 от 2015 г. за фитосанитарния контрол |
| Контурна обработка на почвата. | Всички почвообработващи операции - оран, сеитба, култивиране/ брануване, окопаване и др. се извършват в посока, перпендикулярна на наклона на склона (на едностранните склонове) или по хоризонталите (на склонове със сложен релеф). |
| Чувствителен период за ерозия | Период от годината, през които почвата не е покрита и не е защитена с растителна покривка и съществува опасност от водна и ветрова ерозия. |
| Площи оставени под угар | Земеделска площ върху която извършена най-малко една почвена обработка и на която не се произвежда земеделска продукция |
| Бързорастящи дървесни видове с кратък цикъл на ротация | Изброените в приложение 1 от НАРЕДБА No 3 от 17.02.2015 г |
| Особености на ландшафта | Живи плетове, обрасли с дървесна растителност ивици или дървета в редица, синори и др. |
| Буферни ивици | Буферните ивици са затревени или заети с друга растителност ивици прокарани по контура или напречно на склона. Ширината им е 4 – 8 m, а разстоянието между тях варира от 20 до 80 m. Ширината на ивиците и разстоянието между тях се определят от дължината и наклона на склона, почвения тип и противоерозионната ефективност на отглежданите култури. |
| Азофиксиращи култури | Изброените в приложение 3 от НАРЕДБА No 3 от 17.02.2015 г. |